laion/Wikipedia-Exotic huggingface dataset:
אירוויזיון למוזיקאים צעירים 2006

האירוויזיון למוזיקאים צעירים 2006 הייתה התחרות ה-13 של האירוויזיון למוזיקאים צעירים. התחרות התקיימה ב-12 במאי 2006 ברטהאוס פלאץ בווינה שבאוסטריה. התחרות אורגנה על ידי איגוד השידור האירופי בשיתוף רשות השידור האוסטרית (Österreichischer Rundfunk ,ORF). מוזיקאים משבע מדינות השתתפו בגמר הטלוויזיוני. זו הייתה הפעם הראשונה שהתחרות נערכה תחת כיפת השמיים ובמהלך הפסטיבל השנתי של וינה. אוסטריה והמשדרת ORF אירחו בעבר את התחרות בשנים 1990 ו-1998. 18 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הסימפונית של וינה, בניצוח כריסטיאן ארמינג. בולגריה וסרביה ומונטנגרו עשו את הופעת הבכורה שלהן בעוד צ'כיה חזרה לתחרות. אנדריאס ברנטליד משוודיה זכה בתחרות, בעוד נורווגיה ורוסיה מוקמו במקומות השני והשלישי, בהתאמה. רטהאוס פלאץ, כיכר הממוקמת מחוץ לבית העירייה של וינה, הייתה המקום המארח של גמר האירוויזיון למוזיקאים צעירים 2006. שלברט גילט הייתה המנחה של תחרות 2006. בשנה זו השתתפו 18 מדינות בתחרות. שבעת המתמודדים הטובים ביותר נבחרו על ידי חבר שופטים בינלאומי. מדינות מודגשות הן אלו שעלו לשלב הגמר. לרגל חגיגות 250 שנה להיוולדו של המלחין וולפגנג אמדאוס מוצרט שחי באוסטריה, היצירות שביצעו המועמדים בשלב הגמר הוגבלו ליצירות שלו או מזמנו. פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי. חבר השופטים כלל את השופטים הבאים: אוסטריה אוסטריה – רנקו מרקוביץ' שווייץ שווייץ/יפן יפן – הירוקו סקאגאמי שוודיה שוודיה – מרטין פרוסט ארצות הברית ארצות הברית – קרול דואן-ריינהרט אוסטריה אוסטריה – היינץ שיצ'רובסקי נורווגיה נורווגיה – אריק ניורד לארסן אוסטריה אוסטריה – לידיה בייץ' האירוויזיון למוזיקאים צעירים מדיה וקבצים בנושא אירוויזיון למוזיקאים צעירים 2006 בוויקישיתוף אתר האינטרנט הרשמי של האירוויזיון למוזיקאים צעירים
אירלנד באירוויזיון 1980

אירלנד באירוויזיון 1980 השתתפה עם השיר "What's Another Year" שבוצע על ידי הזמר ג'וני לוגן. השיר זכה במקום ה-1 עם 143 נקודות. זה היה הניצחון השני של אירלנד באירוויזיון. אירוע בחירת השיר של אירלנד לאירוויזיון 1980 התקיים ב-9 במרץ 1980. היא שודרה בשידור חי מאולפני RTA בדבלין. שמונה שירים התחרו על ייצוג אירלנד בתחרות האירוויזיון 1970. השיר הזוכה נקבע על ידי 10 מושבעים אזוריים ברחבי אירלנד. הזמר ג'וני לוגן נבחר לייצג את אירלנד בתחרות עם השיר What's Another Year", לאחר שניצח בתחרות במקום ה-1 עם 40 נקודות. ג'וני לוגן הופיע בסדר ה-17 על הבמה, אחרי צרפת ולפני ספרד. אירלנד ניצחה בתחרות והגיעה למקום ה-1 עם 143 נקודות. אירוויזיון 1980 אירלנד באירוויזיון
אצטדיון אקדמיית קרסנודאר

אצטדיון אקדמיית "קרסנודר" (ברוסית: Стадион академии ФК «Краснодар») הוא אצטדיון בעיר קרסנודאר, המשמש כמגרש הבית של מועדון הכדורגל "קרסנודאר-2", "קרסנודאר-3" וקבוצת הנוער של "קרסנודר". האצטדיון הוא בעל קיבולת של 3,500 צופים. נפתח בשנת 2011 וכולל מערכות חימום ומיזוג ליציעים. ביולי 2021 נחנך אצטדיון חדש לאקדמיית קרסנודאר, המכיל 7,458 מושבים. האתר הרשמי של מועדון הכדורגל "קרסנודר" ФК «Краснодар» построил новый стадион
קוף ירוק

קוף ירוק או גונון קטן (שם מדעי: Chlorocebus) הוא סוג של קוף בגודל בינוני ממשפחת הקופים בעלי הזנב, הקרובים לקופי הגונון. הסוג כולל שישה מינים, אם כי יש המסווגים את כל מיני הגנון הירוק כתת-מינים של מין אחד. הקוף נקרא בשם זה בשל צבעו התכול-חיוור של אזור הישבן אצל הזכרים. קופים אלו מצויים באפריקה שמדרום לסהרה, מסנגל ואתיופיה ועד דרום אפריקה וחלקם הופצו גם לקריביים, בהם הם מינים פולשים. קוף סבוס (Chlorocebus sabaeus) קוף סוואנה ירוק (Chlorocebus aethiops) Chlorocebus djamdjamensis Chlorocebus tantalus קוף ורווט (Chlorocebus pygerythrus) קוף מלברוק (Chlorocebus cynosuros) מדיה וקבצים בנושא קוף ירוק בוויקישיתוף קוף ירוק, באתר ITIS (באנגלית) קוף ירוק, באתר NCBI (באנגלית) קוף ירוק, באתר Animal Diversity Web (באנגלית) קוף ירוק, באתר האנציקלופדיה של החיים (באנגלית) קוף ירוק, באתר GBIF (באנגלית) קוף ירוק, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
טקס פרסי אוסקר ה-68

טקס פרסי אוסקר ה-68 (באנגלית: 68th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1995 נערך בדורותי צ'נדלר פביליון שבלוס אנג'לס, קליפורניה, ב-25 במרץ 1996. השחקנית וופי גולדברג הנחתה את הטקס בפעם השנייה שלה. סרטו של מל גיבסון, "לב אמיץ", היה מועמד לעשרה פרסי אוסקר וזכה בחמישה, ביניהם פרס הסרט הטוב ביותר ופרס הבמאי הטוב ביותר. לקראת טקס זה הוחלט לפצל את הפרס לפסקול המקורי הטוב יותר לשני פרסים נפרדים: "פרס לפסקול מקורי בסרט דרמה", ו"פרס לפסקול מקורי בסרט קומי או מוזיקלי". שינוי זה נבע מהדומיננטיות של הסרטים המונפשים של וולט דיסני בקטגוריה זו (4 זכיות ב-6 השנים האחרונות), והרצון להעניק הזדמנות שווה לסרטים שאינם מוזיקליים. בטקס לשנת 1999 אוחדו מחדש שני הפרסים, ומאז מוענק פרס אחד לפסקול המקורי. במהלך הטקס הוענקו פרסי אוסקר לשם כבוד לשחקן קירק דאגלס ולאנימטור צ'אק ג'ונס. כמו כן הוענק פרס אוסקר להישגים מיוחדים לאנימטור ג'ון לאסיטר על עבודתו ב"צעצוע של סיפור" – סרט ההנפשה הממוחשבת הראשון באורך מלא. אתר האינטרנט הרשמי של טקס פרסי אוסקר ה-68 אתר האינטרנט הרשמי של טקס פרסי האוסקר טקס פרסי אוסקר ה-68, במסד הנתונים הקולנועיים IMDb (באנגלית) רשימת הזוכים המלאה, באתר הרשמי Squeezing Music Into Pigeonholes, באתר הניו יורק טיימס, 12 במרץ 2000
זרזיר מדובלל

זרזיר מדובלל (שם מדעי: Creatophora cinerea) הוא מין של ציפור שיר ממשפחת הזרזיריים ממוצא אפריקני והוא המין היחיד בסוגו. אורכו של הזרזיר 21 סנטימטרים בממוצע והוא בעל נוצות אפורות, קצוות כנפיים וזנב שחורים. הראש של הזכרים שחור בעל עור צהוב על מצחו ומאחורי עיניו, ודבלול עור שחור על מקורו ומגיע עד לחזהו. המקור עצמו אפור ודק יחסית. הנקבות בעלות פנים חיוורות וללא דבלולים. קולו צווחני ומזכיר את הקול של הזרזיר המצוי. הוא חי בערבות וסוואנות באפריקה ונראה לעיתים קרובות על גבי יונקים גדולים כמו תאו אפריקני, אנטילופות וזברות מהם הוא מסיר חרקים עוקצים וטפילים. למרות הבדלי הזוויגים זהו עוף מונוגמי המקנן ביחד עם הנקבה על עצי שיטה או אקליפטוס לעיתים ליד מושבות של אורג הכף. נחילי זרזירים יוצרים להקות גדולות המושכות עופות דורסים, אך רוב הפרטים לא נפגעים. הזרזיר טורף בעיקר חרקים שונים ובמיוחד נחילי ארבה. הוא גם ניזון מנבלות וכן מזרעים שונים. מדיה וקבצים בנושא זרזיר מדובלל בוויקישיתוף זרזיר מדובלל, באתר אנציקלופדיה בריטניקה (באנגלית) זרזיר מדובלל, באתר ITIS (באנגלית) זרזיר מדובלל, באתר NCBI (באנגלית) זרזיר מדובלל, באתר Animal Diversity Web (באנגלית) זרזיר מדובלל, באתר GBIF (באנגלית) זרזיר מדובלל באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אדסויה אויבולה

אַדֶסוֹיֶה אויֶטוּנְגִ'ייֶבִיץ' אוֹיֶבוֹלֶה (ברוסית: Адесойе Ойетунджиевич Ойеволе; נולד ב-18 בספטמבר 1982 במוסקבה, ברית המועצות) הוא כדורגלן רוסי ממוצא ניגרי, המשחק כקשר בקבוצת טמבוב. אדסויה נולד לאב ניגרי ולאם רוסייה. עד גיל 5 גר בניגריה. לאחר גירושי הוריו חזר למוסקבה. החל לשחק כדורגל מגיל 8 ולמד בבית הספר לכדורגל של טורפדו זיל. בשנת 2000 הצטרף לקבוצת ז'מצ'וז'ינה סוצ'י בשנים 2003—2006 שיחק במדי קבוצת ראוטוב, ממחוז מוסקבה בשנת 2007 שיחק אורל יקטרינבורג. בשנת 2010 הושאל לסיביר ולראשונה שיחק בליגת העל הרוסית בכדורגל שמונה משחקים והבקיע שער. בנוסף, העפיל עם הקבוצה לשלב חצי גמר הגביע הרוסי בכדורגל 2007/2008. לפני פתיחת עונת 2013/14 הושאל עד סוף העונה לקבוצת גזוביק אורנבורג, שלאחר מכן רכשה אותו והמשיך לשחק בשורותיה גם לאחר שהקבוצה חזרה לליגת העל הרוסית בכדורגל. הוא נשוי ואב לשתי בנות, טייה ונעמי. מדיה וקבצים בנושא אדסויה אויבולה בוויקישיתוף אדסויה אויבולה, באתר Transfermarkt אדסויה אויבולה, באתר Soccerway אדסויה אויבולה, באתר WorldFootball.net אדסויה אויבולה, באתר FootballDatabase.eu פרופיל המאמן, באתר Transfermarkt
פרס לורנס אוליבייה להופעה הטובה ביותר במחזמר

פרס לורנס אוליבייה להופעה הטובה ביותר במחזמר היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה. פרס זה הוענק רק בשני טקסים, ואחרי כן הוחלף בפרסים נפרדים לשחקנית הטובה ביותר במחזמר ולשחקן הטוב ביותר במחזמר. אתר האינטרנט הרשמי של פרס לורנס אוליבייה להופעה הטובה ביותר במחזמר (באנגלית) אתר פרסי לורנס אוליבייה
Kaffeine

קפאין (באנגלית: Kaffeine) היא תוכנת נגן מדיה המיועדת למערכות הפעלה דמויות יוניקס. התוכנה מבוססת קוד פתוח, נכתבה בשפת ++C, פותחה על ידי צוות הפיתוח של קפאין (Kaffeine Team) בשנת 2003. בנוסף, קפאין מותאמת באופן מלא לסביבת שולחן עבודה מסוג KDE. בעזרת רכיב libvlc, התוכנה תומכת בפורמטי קול ווידאו רבים: שידור וידאו דיגיטלי (DVB) קובצי קול ווידאו (CD / DVD) קובצי קול (MP3) סופר וידאו (VCD / SVCD) דחיסה וקידוד של וידאו (MPEG-1 / MPEG-2 / MPEG-4) צוות הפיתוח שחרר 16 גרסאות אל השוק, להלן 5 הגרסאות האחרונות: VLC Windows Media Player Winamp BS.Player מדיה וקבצים בנושא Kaffeine בוויקישיתוף אתר האינטרנט הרשמי של Kaffeine האתר הרשמי של Kaffeine (באנגלית) (אורכב 23.09.2018 בארכיון Wayback Machine) התוכנה באתר Sourceforge (באנגלית)
קווין טאפוקו

קווין טאפוקו (בצרפתית: Kevin Tapoko; נולד ב-13 באפריל 1994) הוא כדורגלן צרפתי המשחק בוויטה קלאב בעמדת הקשר האחורי. טאפוקו התחיל את הקריירה שלו בקבוצת הילדים של לאוואל ובגיל 15 הצטרף לאקדמיה לכדורגל של אולימפיק ליון. בשנת 2011 הצטרף לקבוצת הנוער של לה מאן. באוגוסט 2012 חתם בלוזאן מליגת העל השווייצרית. ב-16 במרץ 2013 טאפוקו ערך את הופעת הבכורה שלו בקבוצה בהפסד 1–3 לסנט גאלן. בקיץ 2013 נבחן בווטפורד אך בסופו של דבר חתם בדסל ספורט הבלגית. בשנת 2015 טאפוקו חתם בלוון מליגת העל הבלגית. בהמשך שיחק גם במוסקרון ו-RWS בריסל. ב-19 בדצמבר 2016 חתם בפאניוניוס מליגת העל היוונית. בינואר 2018 טאפוקו חתם באריס לימסול מליגת העל הקפריסאית. ב-12 ביוני 2018 חתם באפולון סמירני, אך שוחרר כעבור זמן קצר. ב-20 באוגוסט 2018 טאפוקו חתם בהפועל חדרה מליגת העל. ב-13 בינואר 2019 חתם טאפוקו בהפועל באר שבע לשלוש וחצי שנים. טאפוקו שיחק במדי הקבוצה 8 משחקים רשמיים בלבד, בהם ספג שישה כרטיסים צהובים. ב-26 ביוני 2019 חתם בהפועל חיפה לעונה אחת. ב-21 ביולי 2020 הושאל טאפוקו לגרנובל מהליגה הצרפתית השנייה. ב-3 בספטמבר 2021 חזר טאפוקו להפועל חיפה. במרץ 2024 חתם בויטה קלאב מהרפובליקה הדמוקרטית של קונגו. קווין טאפוקו, באתר ההתאחדות לכדורגל בישראל קווין טאפוקו, באתר Transfermarkt קווין טאפוקו, באתר Soccerway קווין טאפוקו, באתר WorldFootball.net קווין טאפוקו, באתר FootballDatabase.eu יגאל גולדשטיין, ‏קווין טאפוקו חתם בהפועל חדרה, באתר ערוץ הספורט, 20 באוגוסט 2018 יניב טוכמן‏, קווין טאפוקו חתם עד 2022, באתר וואלה, 13 בינואר 2019 דורון בן דור, ‏רשמי: טאפוקו חתם בהפועל חיפה לעונה אחת, באתר ONE‏, 26 ביוני 2019 ‏עכשיו זה רשמי: טאפוקו עזב את הפועל ב"ש וחתם בגרנובל, באתר ספורט1, 22 ביולי 2020 שלמה וייס‏, חוזר לקדנציה נוספת: קווין טאפוקו סיכם בהפועל חיפה, באתר וואלה, 3 בספטמבר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קווין טאפוקו".
פרס לורנס אוליבייה לשחקן משנה של השנה

פרס לורנס אוליבייה לשחקן משנה של השנה היה פרס שהוענק פעם אחת על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה. אתר האינטרנט הרשמי של פרס לורנס אוליבייה לשחקן משנה של השנה (באנגלית) אתר פרסי לורנס אוליבייה
מושל וירג'יניה המערבית

מושל וירג'יניה המערבית (באנגלית: Governor of West Virginia) הוא המושל וראש הרשות המבצעת של מדינת וירג'יניה המערבית. על המושל מוטלת החובה לאכוף את חוקי המדינה והסמכות לאשר או להטיל וטו על הצעות חוק שהועברו בבית המחוקקים של וירג'יניה המערבית, לכנס את בית המחוקקים בכל עת. מאז קבלתה של וירג'יניה המערבית אל ארצות הברית ב-20 ביוני 1863, במהלך מלחמת האזרחים האמריקנית, 34 גברים כיהנו כמושלי וירג'יניה המערבית. שניים מהם, ארץ' מוּר (המושל ה-28 וה-30) וססיל אנדרווד (המושל ה-25 וה-32), כיהנו כמושלים בשתי תקופות כהונה בלתי רציפות. מור היה המושל שכיהן את תקופת הכהונה הארוכה ביותר: שלוש-עשר שנות כהונתו השתרעו על פני שלוש תקופות כהונה. מושלה הראשון של המדינה, ארתור בורמן, כיהן את תקופת הכהונה הרציפה ביותר והתפטר שבוע לפני תום הקדנציה השלישית שלו. דניאל פרנסוורת' היה אז נשיא הסנאט של וירג'יניה; הוא כיהן כמושל בפועל במהלך שבעת הימים האחרונים של כהונת בורמן והיה מושל שכיהן במשך הזמן המועט ביותר. על מנת לכהן כמושל וירג'יניה המערבית, על המתמודד למשרד המושל להיות לפחות בן שלושים שנה, ועליו להיות תושב וירג'יניה המערבית בחמש השנים שקדמו להתמודדותו. על פי החוקה הנוכחית של וירג'יניה, אשר אושרה ב-1872, המושל מתחיל את תקופת כהונתו בת ארבע השנים ביום שני הראשון שלאחר יום רביעי השני בחודש ינואר שלאחר הבחירות. החוקה המקורית של המדינה מ-1863 הגבילה את תקופת הכהונה של המושל לשנתיים בלבד. תפקידו של סגן המושל אינו מוזכר בחוקה; אם נבצר מן המושל לכהן בתפקידו, נשיא הסנאט של וירג'יניה המערבית יכהן כמושל בפועל. אם יכהן נשיא הסנאט כמושל בשנתו האחרונה של המושל המקורי, תערכנה בחירות חדשות לתפקיד. הצעת חוק שנתקבלה בשנת 2000 מעניקה לנשיא הסנאט את תואר הכבוד "סגן המושל". מושל וירג'יניה המערבית הנוכחי הוא ג'ים ג'אסטיס מהמפלגה הרפובליקנית, שנכנס לתפקידו ב-16 בינואר 2017. מדיה וקבצים בנושא מושל וירג'יניה המערבית בוויקישיתוף אתר האינטרנט הרשמי של מושל וירג'יניה המערבית (באנגלית) בבחירות לכהונתו הראשונה התמודד ג'ייקוב מטעם המפלגה הדמוקרטית. בבחירות לכהונתו השנייה הוא התמודד כעצמאי. בחירות אלו היו הראשונות לאחר הארכת כהונת המושל לארבע שנים על פי החוקה החדשה. וילסון לא התמודד לבחירה מחדש בבחירות של 1888, אך בחירות אלו היו שנויות במחלוקת והוא המשיך לכהן כמושל עד לתום חקירת הבחירות והשבעתו של המושל הבא. התפטר כדי לאייש מושב בסנאט של ארצות הברית. עד 13 בנובמבר 2011 מושל בפועל. בבחירות לכהונתו הראשונה התמודד ג'אסטיס מטעם המפלגה הדמוקרטית. ב-4 באוגוסט 2017 הוא עבר לשורת המפלגה הרפובליקנית והתמודד מטעמה בבחירות לכהונתו השנייה.
NXT TakeOver: Brooklyn III

NXT TakeOver: Brooklyn III היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-19 באוגוסט 2017, באולם ברקליס סנטר שבברוקלין, ניו יורק. וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-16 בסדרת אירועי NXT TakeOver. האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2017. הקרב הפותח של האירוע היה אנדרדה "סיין" אלמאס שפגש את ג'וני גרגאנו. סיום הקרב התנהל כך שזלינה וגה זרקה חולצה של DIY (המסמנת את התקופה של גרגאנו כזוג עם תומאסו צ'אמפה) על גרגאנו, מה שאיפשר לאלמאס לנצל זאת ולבצע את מהלך ההאמרלוק DDT על גרגאנו בשביל לנצח בקרב. לאחר מכן, The Authors of Pain (אקאם ורזאר) הגנו על אליפות הזוגות של NXT נגד SAnitY (אלכסנדר וולף וקיליאן דיין). בתחילת הקרב, אריק יאנג החליף את דיין כמשתתף החוקי בקרב. לקראת סיום הקרב, דיין ביצע את מהלך הראנינג קרוסבאדי על אקאם, שאחז בניקי קרוס, תוך כדי שהוא שבר את השולחן שהיה לצידם. וולף ויאנג ביצעו מהלך המשלב את מהלכי ה"בלי טו בלי סופלקס" ו"דייבינג נקברייקר" על רזאר כדי לזכות בחגורות. ניצחון זה סיים את רצף הניצחונות הבלתי מנוצח של אקאם ורזאר מאז הבכורה שלהם. לאחר הקרב, בובי פיש וקייל אוריילי הופיעו לראשונה ב-NXT ותקפו את שתי הקבוצות. בקרב השלישי של הערב, אליסטר בלאק התחרה נגד הידאו איטמי. בלאק ביצע את מהלך הסיום שלו, ה"מיסה השחורה" על איטמי ובכך ניצח בקרב. בקרב הלפני אחרון, אסקה הגנה על אליפות הנשים נגד אמבר מון. מון ביצעה על אסקה את מהלך הסיום שלה, ה"אקליפס", אך לא הצליחה לנצח. הקרב נגמר כך שאסקה ביצע את מהלך ההכנעה שלה, ה"אסקה לוק", מה שהכריח את מון להיכנע ובכך אסקה הצליחה לנצח בקרב ולשמור על התואר. הקרב המרכזי של הערב הפגיש את אלוף ה-NXT, בובי רוד, שהגן על תואר האליפות נגד דרו מקינטייר. מקינטייר ביצע את מהלך ה-Future Shock על רוד, אך לא הצליח להצמיד את רוד לספירת שלוש. לאחר מכן, מקינטייר ביצע את מהלך הסיום שלו, ה-Claymore, אך שוב רוד הצליח לצאת מההצמדה. רוד ביצע את מהלך הגלוריוס DDT על מקינטייר, אך הפעם האחרון הוא זה שהצליח לצאת מההצמדה. רוד ביצע את אותו המהלך שוב וניסה לעשות זאת בפעם השלישית, אך מקינטייר הצליח לחמוק ולבצע את ה-Claymore פעם נוספת ובכך הצליח להצמיד את רוד לספירת שלוש ולזכות בתואר. ניצחון זה היה הפסד הבכורה הטלוויזיוני של רוד ב-NXT. לאחר הקרב, פיש ואוריילי הגיעו שוב לזירה, אך הפעם הם הסיחו את דעתו של מקינטייר, בזמן שאדם קול, שערך גם הוא את הבכורה שלו, תקף ביחד איתם את מקנטייר. NXT - ליגת הפיתוח של ה-WWE אתר האינטרנט הרשמי של NXT TakeOver: Brooklyn III (באנגלית) NXT TakeOver: Brooklyn III, במסד הנתונים הקולנועיים IMDb (באנגלית) טייקאובר ברוקלין חוזר לברקליס סנטר אנדרדה "סיין" אלמאס ניצח את ג'וני גרגאנו SAnitY ניצחו את The Authors of Pain והפכו לאלופי הזוגות החדשים אליסטר בלאק ניצח את הידאו איטמי אסקה ניצחה את אמבר מון ושמרה על התואר מקינטייר ניצח את רוד והפך לאלוף ה-NXT החדש
שמן ארגן

שמן ארגן (מכונה גם שמן מרוקאי) הוא שמן צמחי המופק מאגוזי עץ הארגן, מין אנדמי הגדל במרוקו ובמחוז טינדוף במערב אלג'יריה. שמן הארגן עשיר בוויטמין E ומכיל חומצות שומן חיוניות כמו: אומגה 3 ו-אומגה 6. מחירו גבוה. על עצי הארגן מטפסות עיזים שאוכלות את עלי העץ הקוצניים. עיזים אלה מנערות את ענפי העץ והפירות, הלא הם האגוזים, נופלים על הרצפה. האגוזים נאספים ומועברים אל מפיקי השמן, בקואופרטיב נשים מסורתי או אל מפעל מודרני המייצר את השמן. תהליך הפקת שמן הארגן מבוצע לעיתים קרובות על ידי קבוצות נשים בשיטה מסורתית של כתישת האגוזים באבן ריחיים לאחר יבושם בשמש וקלייה, הפיכתם לעיסה והוספת מים בתהליך ממושך שבסופו מופק השמן. בישראל תהליך גידול העץ והפקת השמן נעשית באזורים חמים או מדבריים בנגב, הערבה, בקעת הירדן ובאזורים דרומית לאשקלון. ניתן לצפות בהליך ההפקה המלא לאורך כל ימות השנה בבית בד מיוחד להפקת שמן ארגן במושב נתיב הגדוד שבבקעת הירדן. חומצה אלפא-לינולנית <0.5 % חומצה סטארית 6.0 % חומצה פלמיטית 12.0 % חומצה לינולאית 36.8 % חומצה אולאית 42.8 % שמן הארגן בעל ערך תזונתי גבוה ומשמש לתיבול של סלטים, קוסקוס, מאכלי בשר, דגים, ואורז. במרוקו משמש השמן להפקת ממרח הקרוי "אמלו" המופק משמן הארגן בשילוב עם אגוזים ודבש. בשמן הארגן נעשה לאורך השנים שימוש כגון טיפול בפצעי בגרות, מניעת שטף דם ופצעי דם, מונע קמטים בעור ומרכך עור יבש, כמו גם בזיקה לבצקת, אקזמה, כוויות ואבעבועות רוח. שמן הארגן מכיל נוגדי חמצון, ויטמינים ומינרלים ונעשה בו שימוש בתעשית הקוסמטיקה במגוון מוצרים לעור ולעור הפנים. כמו כן, נעשה בשמן הארגן שימוש במוצרים לחיזוק וטיפוח השיער והציפורניים.
ציפור הנפש (פירושונים)

האם התכוונתם ל... ציפור הנפש (ביטוי) – מטבע לשון עברי, שמשמעותו – דבר היקר מאוד ללִבו של אדם ציפור הנפש (מוסף) – קונטרס סאטירי של "ידיעות אחרונות", שבין כותביו נמנו עמוס קינן, חיים חפר ודן בן אמוץ ציפור הנפש (ספר) – ספר ילדים שחיברה מיכל סנונית וראה אור בשנת 1985 ציפור הנפש (עמותה) – ארגון חברתי המעסיק אמנים בעלי צרכים מיוחדים
גלעד אברו

גלעד אברו (נולד ב-1981) הוא מוזיקאי, בסיסט (גיטרה בס וקונטרבס) ישראלי. מלמד מוזיקה בקונסרבטוריון הישראלי למוזיקה תל אביב ובבית הספר מזמור, מוביל ומשתתף בשורת הרכבים בג'אז ובסצנת האינדי בישראל, כנגן ג'אז המושפע ונוגע בסגנונות נוספים, מזרמים במוזיקה אתנית דרך רוק ופופ ועד למוזיקה אלקטרונית ופסיכדליה. לאורך השנים ניגן עם אמני ג'אז ויוצרים חשובים בסצנת הג'אז העולמית, ביניהם אבישי כהן (בסיסט), קרטיס פולר, סלייד המפטון, רנדי ברקר וג'וני גריפין, וכן עם אמנים ישראלים בולטים, ביניהם ברי סחרוף, סקאזי, מארינה מקסימיליאן, מיכה שטרית, רונה קינן ואחרים. אברו נולד בקייפטאון, שבדרום אפריקה, ועלה לישראל עם משפחתו בגיל 10. בוגר תיכון אלון ברמת השרון. כבר בסוף לימודיו בתיכון זכה להכרה וניגן עם בכירי הג'אזיסטים בארץ, ביניהם אלי דג'יברי, אבישי כהן (חצוצרן), עמיקם קימלמן ואחרים. לאחר מכן פנה ללימודי מוזיקה במסלול ליצירה רב תחומית באקדמיה למוסיקה ולמחול בירושלים. ב-2003 זכה במקום הראשון בתחרות נגן הג'אז של השנה של בית הספר רימון. לאורך השנים למד אברו אצל מורים ומוזיקאים בולטים, ביניהם תדי קלינג, ברק מורי, מיכאל קלינגהופר, ריצ'רד דייוויס, עומר אביטל ואבישי כהן. מאז תחילת הקריירה ועד היום השתתף אברו במגוון הרכבים בסצנת הג'אז הישראלית. בתחילת שנות האלפיים ניגן בהרכב "east quartet" יחד עם עמוס הופמן, שי זלמן ויובל כהן. בשנים 2005–2008 ניגן וכתב עיבודים בהרכב של והופיע עמו בבמות ברחבי העולם. מאז 2010 משתתף אברו בהרכב LayerZ הפוסט-אלקטרו-פסיכדלי, יחד עם יונתן אלבלק ואביב כהן. ההרכב הוציא מיני-אלבום אחד ושני אלבומים מלאים ומקליט ומפיע באורח קבוע עם מארינה מקסימיליאן בלומין. בין האמנים הנוספים עמם מנגן אברו באופן קבוע נמנים דניאל זמיר, עומרי מור, ניתאי הרשקוביץ, אמיר ברסלר ואחרים. בספטמבר 2019 יצא אלבומו האישי הראשון של אברו, "LEAF BOY". האלבום הופק על ידי ריג'ויסר במסגרת הסדרה "time groove selection" תחת הלייבל Raw Tapes. באלבום מנגנים ספי ציזלינג, ניתאי הרשקוביץ, אמיר ברסלר ו-nomok (נעם חבקין), ושרות קרולינה, אקו וקרן דוניץ. בשנת 2024 הוא לקח חלק באלבום של קרן שפלר מושקט. גלעד אברו, ברשת החברתית פייסבוק גלעד אברו, באתר MusicBrainz (באנגלית) גלעד אברו, באתר Discogs (באנגלית) גלעד אברו באתר הקונסרבטוריון הישראלי למוסיקה תל אביב גלעד אברו באתר ״ג'אז חם״ רביעיית גלעד אברו, באתר הבמה Gilad Abro, באתר של מיכאל קלינגהופר (ארכיון) "גלעד אברו - הקונסרבטוריון הישראלי למוסיקה, תל אביב". הקונסרבטוריון הישראלי למוסיקה, תל אביב. נבדק ב-2018-09-17. East Quartet, הבמה אורי זר אביב, שלישיית "ליירז" מכוונת לנפש ולגוף, באתר הארץ, 1 באפריל 2012; גיא טנא, רחוק מגלגלץ, ביקורת מוזיקה באתר מגזין הבידור "להיטון" דף האלבום, באתר הלייבל raw tapes
יום השוקולד הבין-לאומי

האם התכוונתם ל... יום השוקולד העולמי יום השוקולד הלאומי של ארצות הברית
הבחירות לראשות עיריית מוסקבה (1991)

הבחירות לראשות עיריית מוסקבה התקיימו בבירת רוסיה ב-12 ביוני 1991 וזכה בהן ראש העיר המכהן, יו"ר מוסובייט ומועמד תנועת "רוסיה הדמוקרטית", גבריאיל פופוב. מולו התמודד מועמד המפלגה הקומוניסטית, ואלרי סייקין, שעמד בראשות העיר בשנים 1986–1990. פרק זה לוקה בחסר. אנא תרמו לוויקיפדיה והשלימו אותו. Кто здесь власть? // Система управления в российской столице, מי בשלטון // מערכת הניהול בבירה הרוסית. כתבת תסקיר (ברוסית) ПРЕЗИДИУМ ВЕРХОВНОГО СОВЕТА РСФСР // ПОСТАНОВЛЕНИЕ от 27 апреля 1991 года // ОБ ОРГАНИЗАЦИИ ПРОВЕДЕНИЯ ВЫБОРОВ МЭРА ГОРОДА МОСКВЫ 12 ИЮНЯ 1991 ГОДА Попов, Лужков, Собянин: как выбирали и назначали мэров Москвы История выборов и назначений мэра Москвы Отцы города: кто правил Москвой до Собянина Из истории московских выборов (1991-2003) Мэрское кресло. История выборов московского градоначальника ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פריצת גבולות

פריצת גבולות - כיצד להגשים את החיים שתמיד רצית, הוא ספר מאת אלון אולמן, שיצא לאור ב-2017 ומכר 40 אלף עותקים[דרוש מקור]. הספר כולל את סיפור חייו של אלון אולמן ואת הפיכתו למנטור מצליח. בשנת 1994 הוא עבר קריסת ריאה במהלך טיסה מטורקיה לארץ, ובעקבות כך נכרתה חלק מריאתו. לאחר האירוע, מצבו הרפואי השברירי הביא אותו לנסות למתוח את הגבולות הפיזיולוגיים שלו ולאתגר את עצמו. בגיל 41 הוא נרשם לתחרות איירון-מן באריזונה. אחרי כשמונה חודשים של אימונים הוא הצליח לשחות 3.8 קילומטר, לרכוב על אופניים 180 קילומטר (כמו המרחק מתל אביב לקריית שמונה) ואז לרוץ מרתון (42 קילומטר), וכל זה ברצף של קצת יותר מ-12 שעות. זו הייתה נקודת המפנה בחייו, וכדבריו "כשחציתי את קו הסיום הבנתי שאת האושר הזה משיגים כשמגשימים מטרות שיא. כשאתה עושה משהו שמרגש ומפחיד אותך, אתה מרגיש שצמחת". במהלך השנים לאחר מכן השלים אולמן את התחרות עוד שלוש פעמים. בעקבות הצלחתו בתחרות השתנתה תפיסת עולמו של אולמן, לעמדה שלפיה שכל אדם מסוגל לממש את חלומותיו, ובלבד שיעשה זאת בדרך המתאימה ועם הדרכה צמודה. בעקבות כך הוא הקים את חברת "קוד המנצח", שבמסגרתה הוא מעביר סדנאות והרצאות על פריצת גבולות. הספר משלב תובנות, תבניות פעולה ומודלים להצלחה, השזורים בסיפור חייו של אולמן. הוא מסיים את ספרו: "בסוף - כולם מתים. בדרך חלק גם חיים". הספר נמכר בכ-40,000 עותקים וקיבל אות פלטינה מאת התאחדות הוצאות ספרים בישראל. כתבה על אלון אולמן ועל ספרו החדש חדשות השבת ערוץ 2 עם דנה ויס ורד רמון ריבלין, ‏אלון אולמן היה על סף מוות, ניצל - ויצא למסע מתיחת גבולות, באתר גלובס, 7 באוגוסט 2014 אלון אולמן, "פריצת גבולות", הוצאת כתר, 2017, עמ' 323
צ'רי A5

צ'רי A5 (באנגלית: Chery A5) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בסין בין השנים 2006–2010. דגמי "צ'רי A5" מיוצרים בתצורות: מנוע בעירה פנימית ובתצורת הנעה היברידית (מנוע מסוג "VVT"). דגם "שרי A5" הוא הדגם הראשון בעלי מנוע הנעה היברידית המיוצר בסין. מנוע בנזין - 1.5 ליטר מנוע בנזין - 1.8 ליטר מנוע בנזין - 2.0 ליטר מנועי הנעה היברידית (שני סוגי מנועים, מנוע בעירה פנימית עם מנוע חשמלי) 4 דלתות 5 נוסעים מנוע קדמי - מנוע הנעה קדמית במבחני הריסוק של "C-NCAP" (אנ') זכה הדגם ל-3 כוכבים בשנת 2006, בסין הוצגה גרסה היברידית של הדגם הקרויה: Chery A5 ISG "צ'רי A5" דגם 516 "צ'רי A5" "צ'רי A5" "צ'רי A5" "צ'רי A5" "צ'רי A5" "צ'רי A5" - מבט לתא הנהג "צ'רי A5" - מונית ב-קהיר "צ'רי A5" "צ'רי A5" - מבט למנוע צ'רי A11 צ'רי A15 צ'רי E5 צ'רי QQ6 צ'רי אריזו M7 צ'רי אריזו 3 מדיה וקבצים בנושא צ'רי A5 בוויקישיתוף מדיה וקבצים בנושא צ'רי A5 בוויקישיתוף צ'רי A5, סרטון באתר יוטיוב "צ'רי A5" - מנוע 2.0 ליטר oneshift.com/new-cars/car-overview/1309/chery-a5-2-0 אתר היצרנית chery chery.cn "צ'רי A5" היברידית autoblog.com/2008/08/07/chery-to-debut-a5-hybrid-models "צ'רי A5" - נתונים טכניים car.info/en-se/chery/a5/specs "צ'רי A5" sgcarmart.com/news/review "צ'רי A5" ph.priceprice.com/Chery-A5-9252/models "צ'רי A5" - מבחני ריסוק c-ncap.org/en/crash "צ'רי A5" - היברידית diariomotor.com/2006/11/23/el-primer-hibrido-chino-chery-a5-isg